*APSTIPRINĀTS:*

*ar iepirkuma komisijas 2024.gada 23.maija*

*sēdes protokolu Nr.3*

**VAS “Latvijas dzelzceļš” organizētā**

**sarunu procedūra ar publikāciju**

**„Kravas vagonu kapitālais remonts SIA "LDZ CARGO" vajadzībām”**

**(iepirkuma identifikācijas numurs: LDZ 2024/47-SPA)**

**SKAIDROJUMS Nr.2**

|  |  |  |
| --- | --- | --- |
| Nr.p.k. | *Jautājums* | *Atbilde* |
|  | 15.05.2024. | 23.05.2024. |
| **1.** | Sarunu procedūras nolikuma 1.8. punktā minētajos piedāvājumā iekļaujamajos (iesniedzamajos) dokumentos un tajā minētajos pielikumos pievienotajās formās nav regulējuma attiecība uz finanšu piedāvājuma noformēšanas un iesniegšanas kārtību. Jautājums: kā ir iesniedzams finanšu piedāvājums, vai tas ir noformējams brīvā formā?  | Skatīt Grozījumus Nr.2 |
| **2.** | Lūdzam precizēt sarunu procedūras nolikuma 2.6. punktu: kāda no sarunu procedūras realizācijas posmiem *pakalpojuma saņēmējs* *ir tiesīgs finansiālu vai citu apsvērumu dēļ palielināt vai samazināt sarunu procedūras priekšmeta apjomu?* Lūdzam izvērtēt iespēju papildināt punktu ar detalizētāku aprakstu. | Iepirkuma komisija, izskatot saņemtos pretendentu piedāvājumus un izvērtējot finansiālos apsvērumus, ir tiesīga palielināt vai samazināt sarunu procedūras priekšmeta apjomu, par ko pretendenti tiks informēti. |
| **3.** | Sarunu procedūras nolikuma 3.2. punktā ir formulētas pretendenta kvalifikācijas prasības un 3.2.1. punktā ir noteikts, ka *pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām*. Lūdzam nosaukt/uzskaitīt nepieciešamos sertifikātus un licences, lai pretendenta kvalifikācija, attiecībā uz sertificēšanu, licencēšanu un reģistrēšanu, tiktu novērtēta kā atbilstoša. | Pretendenta kvalifikācija ir novērtēta kā atbilstoša, ja pretendentam ir tiesības (tas ir reģistrēts, licencēts vai sertificēts atbilstoši attiecīgās valsts normatīvo aktu prasībām) veikt ritošā sastāva remontu. |
| **4.** | Lūdzam sniegt skaidrojumu, vai 1. pielikuma 6. punkta apliecinājumā ietvertās prasības attiecas arī uz pakalpojuma izpildei izmantojamajām rezerves daļām.  | Jā |
| **5.** | Vai ir paredzēta iespēja atsevišķi vienoties par remonta izpildes termiņu, ja palielinās papildu darbu apjoms? Lūdzam norādīt iespējamās papildu darbu pozīcijas, kurās plānots izmantot lietotas rezerves daļas, ietverot nolikumā papildu darbu sarakstu. Lūdzam informēt, vai ir speciālās tehnoloģiskās prasības krāsām un krāsu materiāliem (RAL)?Vai vagona kapitālais remonts paredz autosakabes atkabināšanas pievada modernizāciju saskaņā ar M1695; M1761 projektiem? Gadījumā ja paredz, tad lūdzam sniegt informāciju, cik vagoniem jānodrošina atkabināšanas pievada modernizācija?Lai pārliecinātos par vagona komplektāciju PV ADB sistēmā, t.i. pārbaudītu remontējamajiem vagoniem detaļu numurus un ražošanas gadu, lūdzam ietvert nolikumā vagonu reģistrācijas numurus. Saskaņā ar sarunu procedūras nolikuma prasībām, ir jānodrošina 20 centrējošu sijiņu maiņa. Lūdzam norādīt nolikumā vagonu numurus, kuriem ir attiecināma sijiņu nomaiņa. | Remonta izpildes termiņa pagarināšanas nosacījumi ir noteikti Līguma 2.2.4.punktā. Pasūtītājs plāno padot remontam vagonus, kuriem papilddarbi nebūs nepieciešami, bet, ņemot vērā, ka pastāv varbūtība, ka var tikt atklāti “slēptie” defekti (piemēram sānu rāmju, virsatsperes siju defektoskopijas laikā), Pasūtītājs paredz iespēju vienoties par konkrētā remonta termiņu. Skatīt Grozījumus Nr.2Visas prasības krāsām un krāsu materiāliem ir noteiktas atbilstoši “Dzelzceļa kravas vagonu (1520 mm sliežu ceļa platums) kapitālā remonta rokasgrāmatas РД 32 ЦВ 168-2017” prasībām (”Instrukcija par kravas vagonu krāsošanu plānveida remonta laikā” 655-2010  ПКБ ЦВ-ВНИИЖТ). Visiem 74 vagoniem ir paredzēta autosakabes atkabināšanas pievada modernizācija pēc M1695, M1761 projektiem atbilstoši “Dzelzceļa kravas vagonu (1520 mm sliežu ceļa platums) kapitālā remonta rokasgrāmata. РД 32 ЦВ 168–2017” prasībām.Vagoni tiks padoti remontā pēc maksimālā starpremonta nobraukuma sasniegšanas, tāpēc Pasūtītājs nevar precīzi paziņot remontam paredzētos vagonu numurus.Pretendentam kopumā ir jānodrošina 20 centrējošo sijiņu maiņa neatkarīgi no konkrētiem vagonu numuriem. |
| **6.**  | Vai tiek izvirzītas kādas speciālās prasības laboratorijai, kurai jāveic metināto šuvju pārbaude? | Speciālās prasības laboratorijai netiek izvirzītas, Pretendentam jāveic defektoskopiju atbilstoši “Dzelzceļa kravas vagonu (1520 mm sliežu ceļa platums) kapitālā remonta rokasgrāmatas РД 32 ЦВ 168-2017” prasībām. |
| **7.** | Veicot vagonu riteņpāru kapitālo remontu ar jaunu disku uzstādīšanu, lūdzam informēt kas nodrošina jaunu disku piegādi? | Saskaņā ar līguma 2.pielikumu, jaunu disku piegādi nodrošina Pretendents.  |
| **8.** | Vai ir paredzēts vagonus padot remontā saskaņā ar detalizētāku grafiku? Ja šāds grafiks ir paredzēts, lūdzam to iesniegt. Ja detalizētāks grafiks nav, ievērojot Līguma projekta 1. pielikumu, lūdzam sadalīt plānoto mēneša grafika apjomu pa nedēļām/dienām norādītā perioda ietvaros.Papildus, lūdzam sniegt informāciju, vai uz pievedceļiem var tikt padoti visi 74 vagoni vienlaicīgi?  | Vagonu padošanas grafiks pa mēnešiem norādīts Līguma 1.pielikumā, atbilstoši Līguma 1.2. un 2.2.1.punktu nosacījumiem. Uz pievedceļiem netiks padoti visi 74 vagoni vienlaicīgi, jo saskaņā ar Līguma 1.pielikumu tas nav paredzēts.  |
| **9.** | Lūdzam sniegt informāciju, kā plānots piegādāt riteņpārus? Vagonā vai ar kravas mašīnu? Ja ar kravas mašīnu, tad kāda tipa kravas mašīna veiks piegādi? 2. pielikuma 2.3.punkta redakcijā izmantots formulējums *līdz* *296 riteņpāriem*, vai tas nozīmē, ka potenciāli minētais apjoms tiks sadalīts daļās un tiks piegādāts pakāpeniski vai arī ne visiem vagoniem riteņpāru remonts būs nepieciešams?Ņemot vērā, ka pretendentam jānodrošina līdz 296 riteņpāru glabāšanu 60 kalendāra dienas pēc to izņemšanas no vagoniem, lūdzam informēt kāda rīcība ir plānota pēc 60 dienu termiņa notecējuma. | Riteņpāru izkraušana/iekraušana notiks pēc Pasūtītāja ieskatiem, tam visērtākajā veidā.  Atbilstoši Nolikuma 2.pielikuma 2.3.punkta nosacījumiem riteņpāri tiks piegādāti pakāpeniski (ne vairāk kā 72 riteņpāri dienā). Pasūtītājs garantē riteņpāru izvešanu 60 dienu laikā. |
| **10.** | Uzskaitīto nosacījumu sakarā lūdzam papildināt Līguma 2.2.4. punktu ar nosacījumu, ka 15 dienu termiņš, iestājoties nepieciešamībai veikt papildu darbus, tiek pagarināts uz termiņu līdzvērtīgu papildu darbu izpildes laikam. Papildus, no līguma 2.2.4. punkta var secināt, ka līguma 2.3. un 3.9. punktā veicot papildu darbus var tikt izmantoti pasūtītāja piegādātas derīgās lietotās rezerves daļas, tāpēc lūdzam sniegt skaidrojumu:- Kā (pasūtītājs un uzņēmējs nosaka kopā vai tiks piemērota kāda atsevišķa procedūra) tiks noteikts lietotās rezerves daļas derīgums?- Vai no pasūtītāja puses uzņēmējam tiek nodotas derīgas lietotas rezerves daļas, kuras jau ir atjaunotas (derīgas remonta programmas izpildei), vai arī tām vēl ir nepieciešama atjaunošana pirms izmantošanas remontam? - Gadījumā, ja derīgām lietotām rezerves daļām ir nepieciešama atjaunošana pirms izmantošanas remontā, vai atjaunošanu veic uzņēmējs? Un vai par to paredzēta papildus samaksa uzņēmējam no pasūtītāja puses? Vai derīgu lietotu rezerves daļu izmantošanas gadījumā uzņēmējam jānodrošina veikto darbu garantija līdzvērtīgi darbiem, kuros izmantotas jaunas rezerves daļas? Kurā gadījumā jāizmanto jaunas un kurā lietotas rezerves daļas? Vai rezerves daļas (lietotas) tiks piegādātas kā atsevišķa daļa vai saliktas mezglā? Ja nepieciešama izkomplektēšana, vai ir paredzēts šos darbus apmaksāt kā papildu darbus? | Skatīt Grozījumus Nr.2Šādu detaļu derīgums tiks noteikts atbilstoši “Dzelzceļa kravas vagonu (1520 mm sliežu ceļa platums) kapitālā remonta rokasgrāmata. РД 32 ЦВ 168-2017” prasībām (analoģiski vagonā esošam detaļām).Atbilstoši Līguma 2.pielikuma nosacījumiem, Pretendents nodrošina visu maināmo (atbilstoši Līguma 2.2.2.punktā minēto dokumentu nosacījumiem) detaļu maiņu pret jaunām detaļām. Lietotu detaļu izmantošana nav paredzēta un ir iespējama tikai tādos gadījumos, kad tiek izbrāķēta detaļa, kuru nebija paredzēts mainīt pret jaunu detaļu atbilstoši Līguma 2.2.2.punktā minēto dokumentu nosacījumiem. Šajā gadījumā Pasūtītājs nodrošinās analoģisku detaļu piegādi. Piegādātām lietotām detaļām ir jāveic darbi tādā pašā apjomā kā izbrāķētām detaļām. Pretendentam ir jānodrošina garantija lietotām detaļām, ja pēc remonta tās atzītas par derīgām. Izkomplektēšana nebūs nepieciešama. Papildus samaksa nav paredzēta. |
| **11.** | Līguma projektā 2.3., 3.9., 3.12.1., 4.1. punktā ir atsauces uz kalkulāciju. Lūdzam līguma projektam pievienot kalkulācijas veidlapu vai atbildes vēstulē uzskaitīt nepieciešamās pozīcijas, kas veido kalkulācijas saturu. | Kalkulācijas var tikt veiktas saskaņā ar Pretendenta iesniegtajā finanšu piedāvājumā iesniegtajām vienas vienības cenām vai, ja tādu pozīciju finanšu piedāvājumā nav, savstarpēji saskaņotām attiecīgajām vienas vienības cenām.  |
| **12.** | Uzskatām, ka 30 dienu termiņa piemērošana vagonu izvešanai nav samērīga pret 15 dienu remontu. Lūdzam pārskatīt līguma 3.2.punkta saturu, saīsinot vagona *izvešanas no Uzņēmēja pievedceļiem termiņu līdz 15 dienām.* | Skatīt Grozījumus Nr.2 |
| **13.** | Pēc kādas aprēķina formulas tika noteikta līgumā fiksētā metāllūžņu pārdošanas cena 250 EUR bez PVN tonnā? Metāllūžņu cenas katru dienu mainās, tāpēc jautājums: vai iespējams šo cenu mainīt atkarībā no esošās uz noteikto dienu metāllūžņu tirgus cenas?Kāda ir metāllūžņu pārdošanas kārtība? Kurš piedalās metāllūžņu svēršanas procesā, uz kādiem svariem to plānots veikt? Vai metāllūžņu pārdošanas cenā/ ir iekļautas šādas izmaksas: metāllūžņu uzglabāšana un iekraušanu transportā, nogādāšanu uz svēršanas vietu, izkraušana?Vai metāllūžņu pārdošanas noteiktajā cenā ir ņemts vērā piemaisījumu koeficients vai arī tā ir tīro metāllūžņu cena? | Tālākai ekspluatācijai nederīgu detaļu cenas veidošanas princips noteikts izejot no iepriekšējas SIA “LDZ CARGO” pieredzes un 2024.gada metāllūžņu vidējās cenas, kurā ir iekļautas arī visas saistītās izmaksas. Gadījumā, ja Pretendentam nav iespējas noteikt detaļas svaru, pamatojoties uz tehnisko dokumentāciju, detaļas svars tiek noteikts veicot svēršanu uz Pretendentam piederošiem svariem, kas ir kalibrēti atbilstoši attiecīgās valsts metroloģijas centra prasībām.Metāllūžņu cenai piemaisījuma koeficients netiek piemērots. |
| **14.** | Ja lietotās rezerves daļas pārbaudes laikā ir konstatēts, ka tā nav derīga tālākai ekspluatācijai un remonta veikšanai, un nepieciešama cita rezerves daļa nederīgās vietā, vai remonta termiņš tiks pagarināts proporcionāli rezerves daļas piegādes laikam? Vai šajā gadījumā par rezerves daļas sagādi būs atbildīgs uzņēmējs?  | Ja detaļas nav derīgas tālākai ekspluatācijai, tad no SIA “LDZ CARGO” puses Līguma 3.8.punkta nosacījumi nav izpildīti un Līguma 2.2.4.punktā minētais termiņš tiks pagarināts līdz Pasūtītājs piegādās derīgu detaļu. |
| **15.** | Lūdzam precizēt Līguma projekta 5.6. punktā jēdziena *termiņš* kontekstu.Uzskatām, ka uzņēmēja ražošanas jaudas tiek rezervētas plānotajam remontam (grafikam) un 100 EUR par katru nepadoto vagonu nav samērīgi. Lūdzam rast iespēju pārskatīt un precizēt 5.6. punktā ietverto regulējumu. | Ja līdz attiecīgā katra mēneša 25.datumam SIA “LDZ CARGO” nepadod 1.pielikumā noteikto vagonu skaitu, Pretendents ir tiesīgs pielietot līgumsodu 100 EUR apmērā par katru vagonu. Piemēram, ja līdz 25.08.2024. SIA “LDZ CARGO” padod tikai 15 vagonus 17 vagonu vietā, Pretendents ir tiesīgs piemērot līgumsodu 100 EUR par katru no vagonu. Līgumsoda apmērs netiek mainīts. |